Pravda – lekcija 1

# Pravedne mede uče o pravdi

* *Škola : JUOŠ „Centar“ Tuzla, BiH*
* *Učiteljica: Jasmina Mehmedović*
* *Razred: IIb*
* *Školska godina: 2015 – 2016.*

Učenici uče da pravda i pravednost znače isto. Uče da problemi pravednosti mogu biti podijeljeni u tri kategorije: a/ pravedne načine podjele stvari u grupi (distributivna pravda), b/ pravedne načine odgovara na prekršaj (korektivna pravda) i c/ pravedne načine saznavanja stvari i donošenja odluka (proceduralna pravda).

Učenici će vježbati podjelu pitanja pravde u adekvatne kategorije.

Učenici uče da dijelimo pitanja pravde u tri kategorije, jer koristimo različita pitanja, ili “intelektualna sredstva”, da proučimo i donesemo odluke vezane za različite situacije.

**Ciljevi lekcije**

Nakon ove lekcije, učenici bi trebali biti u mogućnosti uraditi slijedeće:

* objasniti da pojmovi “pravda” i “pravednost” znače isto
* identificirati tri vrste pravde: pravedne načine podjele stvari u grupi, pravedne načine odgovaranja na prekršaj ili povredu, pravedne načine saznavanja stvari i donošenja odluka
* podijeliti različite situacije u tri vrste primjera pravde
* objasniti korisnost podjele pitanja pravde u različite grupe

**Pripreme/Materijali**

Priča “Pravedne mede”, prvi dio

Papir i bojice

**METODIKA**

**A/ Uvod**

Neka učenici pročitaju tekst “Šta ćeš naučiti u ovoj lekciji” i razgovaraju o ciljevima lekcije.

Napišite nepoznate riječi na tabli. Definicije riječi možete naći u rječniku nepoznatih riječi u priručniku za učenike.

Nepoznate riječi: *pravda, odlučiti, odgovoriti, glasati*

**B/ Ideje koje ćeš učiti**

Kako ćeš znati da li je nešto pravedno?

Ovaj tekst je uvod u koncept pravde. Neka učenici pročitaju ovaj dio. Oni bi trebali razumjeti da “pravda” i “pravednost” znače otprilike isto. Neka odgovore na pitanja i podijele svoje odgovore s ostalim učenicima u razredu.

**C/ Čitanje priče**

Prvi dio priče upoznaje sa tri vrste problema pravde: pravedni načini podjele, pravedni načini odgovaranja na prekršaj, pravedni načini skupljanja informacija i donošenja odluka.

Prvi dio priče sadrži tri tačke razgovora. Svaka tačka razgovora pomaže učenicima da razumiju jednu od tri vrste problema pravde.

\* Koje probleme pravednosti je imao Denis?

Dok su mede bile na izletu u šumi, male mede su istraživale. Denis je našao rupu u drvetu. U njoj je bio napušteni pčelinjak u kojem je bilo meda koji su pčele ostavile. šta bi Denis trebao uraditi? Da li bi trebao zadržati med za sebe? Da li bi ga trebao podijeliti sa drugim medama?

Neka vam učenici daju neke razloge zašto bi Denis trebao zadržati med za sebe. Na primjer, neki mogu reći da je to njegovo, jer je on to našao i da on ima pravo na sav med.

Neka vam učenici daju i neke razloge zašto bi Denis trebao podijeliti med sa ostalim medama. Na primjer, neki mogu reći da su mede prijatelji i da su svi zaslužili dio Denisove sreće.

\* Šta je Denis uradio? Da li je to bilo pravedno? Zašto?

Na djeci je da odluče šta je Denis uradio da riješi svoj problem da li da podijeli med sa ostalima.

Učenici mogu odglumiti Denisovu dilemu.

Jedno dijete neka glumi Denisa, a troje ili četvero djece neka savjetuju Denisa šta bi bilo pravedno uraditi

u ovoj situaciji. Dvoje djece bi ga trebalo savjetovati da je pravedno podijeliti. Nakon kratkog razgovora sa glumcima, neka Denis odluči šta bi uradio da bude pravedan i zašto.

Onda ostali učenici mogu razgovarati o njegovoj odluci.

Na kraju, učenici mogu dati svoje primjere problema podjele.

Neka procijene da li je rješenje problema pravedno.

Učenici bi trebala razumjeti da je jedna vrsta problema pravde u pravednom načinu podjele stvari među ljudima ili grupama.

Čitajte do druge tačke razgovora u ovom dijelu priče.

Zamolite djecu da odgovore na sljedeća pitanja:

\* Koji problem pravednosti je imala mama Brundić?

Mama Brundić je vidjela Jasnu kako se penje na drvo. To je bilo protiv porodičnih pravila. Jasna je napravila prekršaj.

Mama Brundić je morala odlučiti koji bi bio pravedan odgovor na ono šta je Jasna uradila.

Neka učenici iznesu šta bi bilo pravedno uraditi u ovoj situaciji.

Na primjer, neki mogu reći da mama Brundić ne treba ništa uraditi. Ipak se Jasna zabavljala i niko nije povrije|en. Neki mogu reći da bi mama Brundić trebala kazniti Jasnu. Jasna je prekršila pravilo koje postoji da bi je zaštitilo od povrede. Svrha je u tome da učenici razumiju da su mogući razni odgovori.

\* Šta je mama Brundić uradila? Da li je to pravedno? Zašto?

Učenici mogu odlučiti šta je pravedan odgovor na Jasnin prekršaj.

Neka učenici odglume dilemu mame Brundić koristeći papirne lutke. Onda možete procijeniti njihovu odluku.

Ili, možete samo nastaviti da čitate do sljedeće tačke razgovora.

Mama Brundić je objasnila Jasni zašto je pravilo važno i kaznila je Jasnu da se ne igra do poslije ručka.

Učenici mogu reći da je odgovor mame Brundić pomogao Jasni da razumije zašto nije u redu ono šta je uradila. Odgovor je odgovarao prekršaju. S obzirom na to da je Jasna imala vremena da procijeni svoje

postupke, možda neće opet napraviti isti prekršaj. Svrha je u tome da učenici razumiju da postoji nekoliko mogućih odgovora u ovoj situaciji, pri čemu su neki prikladniji od drugih.

Na kraju, neka učenici iznesu neke od primjera prekršaja. Neka procijene da li su odgovori na iznesene prekršaje pravedni.

Učenici bi trebala razumjeti da druga vrsta problema pravde uključuje pravedne odgovore kada neko učini prekršaj i izazove povredu.

Čitajte do treće tačke razgovora u ovom dijelu priče.

Zamolite djecu da odgovore na sljedeća pitanja:

\* Koje probleme pravde su imale mede?

Mede su željele da se igraju. Katarina je naredila da se igraju žmire. Mede nisu imale priliku da same odluče koju igru žele igrati.

Neka učenici predlože pravedne načine za mede kako će oni odlučiti koju će igru igrati.

\* Šta su mede uradile? Da li je to bilo pravedno? Zašto?

Može biti ostavljeno djeci da odluče kako će se pravedno odlučiti za igru koju će igrati.

Neka učenici odglume ovu dilemu koristeći papirne lutke. Onda neka procijene odluku koju su donijeli.

Ili, možete nastaviti čitati do kraja ovog dijela slikovnice.

Željko je predložio da sve mede imaju priliku da kažu čega se žele igrati. Onda mogu glasati za najbolji prijedlog.

Ovo je pravedno, jer su koristili proces donošenja odluke koji je svima poznat. To je pravedno jer su učestvovali svi koji su htjeli da učestvuju. U ovom slučaju ne bi bilo pravedno dozvoliti samo jednom djetetu da odluči šta će svi raditi.

Na kraju neka učenici daju neke primjere zajedničkog donošenja odluke. Neka procijene da li je proces korišten za donošenje odluke bio pravedan. Učenici trebaju razumjeti da je treća vrsta problema pravde pravedno skupljanje informacija i donošenje odluka.

**D/ Ideje koje ćeš učiti**

Koje su tri vrste problema pravde?

Napišite tri vrste problema pravde na tabli:

*1. pravedne načine podjele stvari u grupi*

*2. pravedne načine odgovaranja na prekršaj*

*3. pravedne načine skupljanja informacija i donošenja odluke.*

Osnovni cilj jeste da učenici razumiju da pitanja pravde dijelimo u tri kategorije da bi nam pomogli da razmislimo i da donesemo pravednu odluku. Potrebne su nam različite vrste pitanja da bismo mogli analizirati svaku vrstu problema pravde.

**E/ Riješi problem**

U ovoj vježbi učenici koriste tri vrste problema pravednosti u navedenim situacijama.

Neka učenici rade u parovima prilikom odgovara na probleme opisane u situacijama od 1-6.

Nakon što učenici završe, neka svoje odgovore podijele s ostalim kolegama. Navedeni su neki od čestih odgovora koje učenici mogu dati na svaku situaciju.

1. Sva djeca su otišla na izlet u park. Dvije djevojčice su pokupile smeće.

Ovo je primjer problema pravednog načina podjele. To je nepravedna podjela jer nisu svi podijelili zadatak čišćenja.

Također je nepravedno što dječaci nisu uradili svoj dio posla. Pravedno bi bilo da su svi pomogli oko čišćenja.

1. Ekipa je izabrala vo|u. Samo su najbolji igrači glasali.

Ovo je problem pravedne podjele. Ono što je nepravedno

podijeljeno jeste pravo glasanja. Pravedno bi bilo podijeliti

pravo glasanja svim igračima.

1. Mali dječak je gurnuo dječaka većeg od sebe. To nije namjerno uradio. Veliki dječak je udario malog dječaka.

Ovo je problem pravednog odgovaranja na prekršaj. Iako nema jasno navedenih pravila vezanih za udaranje, najčešće želimo imati svoj lični prostor. Mali dječak je slučajno udario velikog dječaka. Veliki dječak je nepravedno odgovorio.

Pravedno bi bilo da je rekao malom dječaku da ubuduće bude oprezniji. Veliki dječak je napravio prekršaj, jer nije imao pravo udariti malog dječaka. Učenici mogu navesti pravedne odgovore na ono šta je veliki dječak uradio.

1. Dva dječaka su pisala po zidu susjedove kuće. Njihova mama ih je natjerala da očiste zid.

Ovo je primjer pravednog odgovaranja na prekršaj. Odgovor je pravedan. Majka dva dječaka je tako|er dječacima mogla objasniti da razumiju zašto ono što su uradili nije u redu.

1. Djevojčica je dječaku naglo iskrenula ruku. Htjela ga je natjerati da kaže da je slomio prozor.

Ovo je problem nepravedne procedure, u ovom slučaju načina skupljanja informacija. Nepravedno je povrijediti nekoga da bi nam otkrio neke informacije. Pravedno bi bilo pitati dječaka i druge koji su možda bili svjedoci da li znaju nešto o slomljenom prozoru. Neki učenici će reći da ono što je

djevojčica uradila nije u redu.

1. Dječak je htio da ga kapiten izabere u ekipi . Rekao je kapitenu da može pojesti njegov kolač, ako ga izabere.

Ovo je problem pravedne procedure, u ovom slučaju pravednog načina donošenja odluke. Procedura je nepravedna.

Nije u redu da neko nepravedno utiče na odluku. Ovo je kompleksna situacija. Neki učenici mogu reći da je ovo također problem pravednog odgovaranja na prekršaj. Nije u redu pokušati uticati na odluku. Drugi učenici mogu reći da je ovo problem pravedne podjele. Kapiten ne donosi odluku na osnovu potrebe, sposobnosti ili zasluge.

**F/ Zaključak lekcije**

Pokaži šta znaš/domaća zadaća:

Podijelite učenicima papire i bojice. Neka nacrtaju tri crteža na kojima su vidljive tri vrste pravde i podijele ih sa ostalim kolegama u razredu.